ÚRAD VLÁDY
SLOVENSKEJ REPUBLIKY
    sekcia vládnej legislatívy
Na rokovanie vlády SR
								dňa 9. novembra 2005
								K materiálu č.18813 /2005
								K bodu č.5

S T A N O V I S K O

k návrhu zákona , ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov a o zmene a doplnení niektorých zákonov - k novému zneniu
________________________________________________________________

						    I

Návrh zákona, ktorým sa mení a dopĺňa zákon Slovenskej národnej rady č.372/1990 Zb. o priestupkoch v znení neskorších predpisov a o zmene a doplnení niektorých zákonov predkladá na rokovanie vlády Slovenskej republiky minister vnútra SR V. Palko na základe Plánu legislatívnych úloh vlády SR na rok 2005.                                                    
                                                      
    II

Cieľom novej právnej úpravy je najmä zníženie vekovej hranice zodpovednosti za priestupok na 14 rokov, úprava skutkových podstát priestupkov, aktualizácia úpravy pokút, zohľadnenie súčasnej organizácie verejnej správy a riešenie roztrieštenosti právnej úpravy priestupkov na jednotlivých úsekoch verejnej správy, a to presunutím niektorých priestupkov do osobitných zákonov. 
Návrh zákona bol predložený na pripomienkové konanie,  v rámci ktorého bola uplatnená zásadná pripomienka splnomocnenca vlády SR pre decentralizáciu verejnej správy, aby prejednávanie priestupkov obcou bolo označené ako prenesený výkon štátnej správy. Túto pripomienku sa nepodarilo odstrániť ani v rozporovom konaní, a tak sa materiál na rokovanie vlády SR predkladá s rozporom. 
V dôvodovej správe sa konštatuje súlad návrhu zákona s Ústavou Slovenskej republiky, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. 

						III

	Legislatívna rada vlády SR prerokovala návrh zákona, ktorým sa mení a dopĺňa zákon Slovenskej národnej rady č.372/1990 Zb. o priestupkoch v znení neskorších predpisov a o zmene a doplnení niektorých zákonov 11. októbra 2005. Odporučila návrh zákona predložiť na rokovanie vlády SR v novom znení, v ktorom budú zapracované jej pripomienky a odporúčania.

IV
	
          Sekcia vládnej legislatívy Úradu vlády SR konštatuje, že v novom znení návrhu zákona, ktorým sa mení a dopĺňa zákon Slovenskej národnej rady č.372/1990 Zb. o priestupkoch v znení neskorších predpisov a o zmene a doplnení niektorých zákonov sú zapracované všetky  pripomienky Legislatívnej rady vlády SR (27).
          
Sekcia vládnej legislatívy Úradu vlády SR odporúča predložený návrh zákona  s c h v á l i ť  s tým, že je potrebné v Čl. III bode 10 rozhodnúť vo veci príslušnosti  na  prejednávanie priestupkov. Podľa alternatívy I, je príslušná obec a v blokovom konaní aj orgán Policajného zboru a podľa alternatívy II je príslušný obvodný úrad a v blokovom konaní aj orgán Policajného zboru.

Bratislava 2.novembra 2005
Vypracovala: J. Fischerová

									Štefan G r m a n
									generálny riaditeľ
   								    sekcie vládnej legislatívy